ai4bharat/Pralekha huggingface dataset:
নীতিআয়োগ
ভারতের শক্তিক্ষেত্রের বিভিন্ন বিষয় নিয়ে প্রথম কর্মশালা অনুষ্ঠিত
নয়াদিল্লি, ১৪ মার্চ, ২০১৯
নীতি আয়োগ এবং মার্কিন যুক্তরাষ্ট্রের আন্তর্জাতিক উন্নয়ন সংস্থা -র যৌথ উদ্যোগে ভারতের শক্তিক্ষেত্রের বিভিন্ন দিক নিয়ে ‘ইন্ডিয়া এনার্জি মডেলিং ফোরাম’-এর প্রথম কর্মশালা অনুষ্ঠিত হয়েছে। ভারতের শক্তিক্ষেত্রের ভবিষ্যতের সম্ভাবনা, সমস্যা, পরিকল্পনা সহ নানান দিক নিয়ে আলোচনার ক্ষেত্রে সংশ্লিষ্ট বিভিন্ন ব্যক্তি ও সংস্থার জন্য এটি এক মঞ্চ হিসাবে তৈরি করা হয়েছে।
শক্তিক্ষেত্রে ভারত-মার্কিন কৌশলগত অংশীদারিত্বের সুষম বৃদ্ধি সংক্রান্ত দৃষ্টিকোণের অধীনে প্যাসিফিক নর্থ-ওয়েস্ট ন্যাশনাল ল্যাবরেটরির সহায়তায় দু’দিনের এই কর্মশালার আয়োজন করা হয়েছে। নীতি আয়োগের ভাইস চেয়ারম্যান ডঃ রাজীব কুমার এবং ইউএসএআইডি ইন্ডিয়ার মিশন অধিকর্তা শ্রী মার্ক এ হোয়াইট কর্মশালার উদ্বোধনী অধিবেশনে যৌথভাবে পৌরহিত্য করেন।
শক্তিক্ষেত্রে বিভিন্ন বিষয়ে সিদ্ধান্ত গ্রহণের লক্ষ্যে মডেলিং এবং বিশ্লেষণমূলক ব্যবস্থার ব্যবহার ছাড়াও শক্তি এবং পরিবেশের ক্ষেত্রে বিশেষজ্ঞ এবং নীতি নির্ধারণকারীদের জন্য আইইএমএফ-কে একটি মঞ্চ হিসাবে ভাবা হয়েছে। এই মঞ্চের মাধ্যমে বিভিন্ন মডেল বিষয়ক দল, ভারত সরকার, জ্ঞান-ভিত্তিক অংশীদার এবং চিন্তন গোষ্ঠীর মধ্যে সহযোগিতা এবং সমন্বয় বৃদ্ধির লক্ষ্য নেওয়া হয়েছে। এছাড়া, শক্তিক্ষেত্রে যৌথ উদ্যোগে মডেলিং ও এ বিষয়ে গবেষণার ক্ষেত্রগুলিকে চিহ্নিত করা এবং শক্তিক্ষেত্রে ভারতীয় সংস্থাগুলির কর্মক্ষমতা বৃদ্ধিও এই মঞ্চের অন্যতম লক্ষ্য। এই কর্মশালায় ভারত-কেন্দ্রিক শক্তিক্ষেত্রের মডেলিং মঞ্চ গড়ে তোলার লক্ষ্যে বিশেষজ্ঞদের নিয়ে আটটি পৃথক অধিবেশন আয়োজিত হয়। এক্ষেত্রে সিদ্ধান্ত গ্রহণের জন্য ‘শক্তি সংক্রান্ত মডেলিং’ যে গুরুত্বপূর্ণ ভূমিকা নিয়ে থাকে, সে বিষয়ে কর্মশালায় বিস্তারিত আলাপ-আলোচনা হয়। শক্তি ব্যয় সংক্রান্ত একটি সার্বিক প্রেক্ষাপট এবং বাস্তব পরিস্থিতির ওপর নির্ভর করে দেশে উপযুক্ত শক্তি সংক্রান্ত মডেল গড়ে তোলা এবং এই ধরণের মডেলের সহায়তায় জমি ও জল ব্যবহারের ধরণ বদলানো এই কর্মশালার অন্যতম লক্ষ্য। ভারতের শক্তির ভবিষ্যৎ নির্ধারণ করার ক্ষেত্রে পরিবেশগত সমস্যা এবং পুনর্নবীকরণযোগ্য বিকল্প শক্তিগুলিকে শক্তি সরবরাহের মূল স্তরে অন্তর্ভুক্ত করার বিষয়েও বিশেষজ্ঞরা এই কর্মশালায় আলাপ-আলোচনা করেন।
কেন্দ্রীয় সরকারের বিভিন্ন মন্ত্রক এবং সংস্থা দু’দিনের এই কর্মশালায় অংশ নিয়েছে। এদের মধ্যে উল্লেখযোগ্য হল আবাসন এবং পুর সংক্রান্ত মন্ত্রক, পরিবেশ মন্ত্রক, বন এবং জলবায়ু পরিবর্তন মন্ত্রক, পেট্রোলিয়াম এবং প্রাকৃতিক গ্যাস মন্ত্রক, সড়ক পরিবহণ এবং মহাসড়ক মন্ত্রক, ‘পসোকো’ সংস্থা, ব্যুরো অফ এনার্জি এফিশিয়েন্সি, কেন্দ্রীয় বিদ্যুৎ কর্তৃপক্ষ। এছাড়াও, ইউরোপীয় কমিশন, ইন্টারন্যাশনাল ইনস্টিটিউফ ফর অ্যাপ্লায়েড সিস্টেম অ্যানালিসিস সহ বেশ কয়েকটি আন্তর্জাতিক সংস্থাও কর্মশালায় যোগ দিয়েছে। ভারতের আইআইএম আমেদাবাদ, এনআইটি ভোপাল, টেরি-র মতো গবেষণা সংস্থা এবং শক্তিক্ষেত্রের বিশিষ্ট বিশেষজ্ঞরা কর্মশালায় যোগ দিয়েছেন।
SSS/PB/DM
(Visitor Counter : 161
কেন্দ্রীয়লোকসেবাআয়োগ
মার্চ মাসে ইউপিএসসি-র নিয়োগ সংক্রান্ত ফলাফল চূড়ান্ত
নয়াদিল্লি, ১৯ এপ্রিল, ২০২২
ইউনিয়ন পাবলিক সার্ভিস কমিশন  মার্চ মাসে নিয়োগ সংক্রান্ত ফলাফল চূড়ান্ত করেছে। সেই অনুসারে, নিয়োগের জন্য সুপারিশ করা প্রার্থীদের ব্যক্তিগতভাবে ডাকযোগে জানানো হয়েছে।
ইউপিএসসি-র পক্ষ থেকে সুপারিশ করা প্রার্থীদের নাম ও রোল নম্বর সহ পদ/কার্যালয়ের তথ্য এই লিঙ্কে ক্লিক করে জানতে পারবেন - https://static.pib.gov.in/WriteReadData/specificdocs/documents/2022/apr/doc202241943401.pdf
CG/BD/SB
(Visitor Counter : 113
প্রধানমন্ত্রীরদপ্তর
বাল্মীকি জয়ন্তী উপলক্ষে দেশবাসীকে প্রধানমন্ত্রীর শুভেচ্ছা
নয়াদিল্লি, ৯ অক্টোবর, ২০২২
প্রধানমন্ত্রী শ্রী নরেন্দ্র মোদী বাল্মীকি জয়ন্তী উপলক্ষে দেশবাসীকে শুভেচ্ছা জানিয়েছেন। বাল্মীকি জয়ন্তী উপলক্ষে প্রধানমন্ত্রী তাঁর চিন্তাধারা নিয়ে একটি ভিডিও সকলের সঙ্গে ভাগ করে নিয়েছেন।
প্রধানমন্ত্রী ট্যুইটে বলেছেন;
“দেশবাসীকে বাল্মীকি জয়ন্তী উপলক্ষে শুভেচ্ছা জানাই।”
PG/AB/NS
(
প্রতিরক্ষামন্ত্রক
কোভিড সংক্রমণের বিরুদ্ধে লড়াইয়ে প্রশাসনকে সহযোগিতা করতে এগিয়ে এসেছে ক্যান্টনমেন্ট বোর্ড
নয়াদিল্লী, ৩০ এপ্রিল, ২০২১
ক্যান্টনমেন্ট বোর্ডগুলি দেশের বিভিন্ন অঞ্চলে প্রশাসনিক/রাজ্য সরকারগুলিকে বর্তমান কোভিড-১৯ পরিস্থিতি মোকাবিলায় সহায়তার হাত বাড়িয়ে দিয়েছে। তারা কেবল ক্যান্টনমেন্টের বাসিন্দাদের নয়, যাদের চিকিৎসা সহায়তার প্রয়োজন তাদেরকেউ সাহায্য করছে।
বর্তমানে ৩৯টি ক্যান্টনমেন্ট বোর্ড ৪০টি সাধারণ হাসপাতাল পরিচালনা করছে। এই হাসপাতালগুলিতে ১ হাজার ২৪০টি শয্যা রয়েছে। এরমধ্যে পুনে, কিরকি এবং দেওলালীর ক্যান্টনমেন্ট বোর্ড হাসপাতালগুলি ৩০৪টি শয্যা বিশিষ্ট কোভিড হাসপাতাল হিসেবে চিহ্নিত হয়েছে। কিরকি, দেওলালী, ঝাঁসি, দেহুরোয়াড এবং আহমেদ নগরের ক্যান্টনমেন্ট জেনারেল হাসপাতালে ৪১৮টি শয্যা বিশিষ্ট কোভিড কেয়ার সেন্টার গড়ে তোলা হয়েছে। দেহুরোয়াডে সুনির্দিষ্ট কোভিড স্বাস্থ্যকেন্দ্রটি প্রস্তুত রয়েছে এবং শীঘ্রই এটি কাজ শুরু করবে। কিরকি-তে ক্যান্টনমেন্ট জেনারেল হাসপাতালে আইসিইউ সুবিধাযুক্ত ৬টি শয্যা রয়েছে। ৩৭টি ক্যান্টনমেন্ট বোর্ড হাসপাতালে অক্সিজেন সহায়তা ব্যবস্থাপনার সুবিধা রয়েছে এবং সেখানে ৬৫৮টি অক্সিজেন সিলিন্ডার বর্তমানে মজুত রয়েছে।
৩৯টি ক্যান্টনমেন্ট জেনারেল হাসপাতালে জ্বরের জন্য চিকিৎসা করার পরিকাঠামো গড়ে তোলা হয়েছে। সেখানে কোভিড উপসর্গ নিয়ে চিকিৎসা করাতে আসা রোগীদের নির্ধারিত কোভিড-১৯ চিকিৎসার সুবিধাগুলি দেওয়া হচ্ছে। জেলা প্রশাসনের সঙ্গে সমন্বয় বজায় রেখে নিয়মিত র্যাপিড অ্যান্টিজেন এবং আরটিপিসিআর পরীক্ষা করা হচ্ছে। বেশিরভাগ ক্যান্টনমেন্টে টিকা কেন্দ্র স্থাপন করা হয়েছে।
কোভিড মোকাবিলায় নির্ধারিত কর্মীরা নিয়মিত ক্যান্টনমেন্ট এলাকার অভ্যন্তরে স্যানিটাইজেনের কাজ করছে। এমনকি ই-ছাউনি পোর্টালের মাধ্যমে অনলাইন পরিষেবা ব্যবহারের বিষয়ে উৎসাহিত করা হচ্ছে।
সাম্প্রতি কোভিড-১৯ সংক্রমণের বাড়বাড়ন্তের পরিপ্রেক্ষিতে প্রতিরক্ষা মন্ত্রী শ্রী রাজনাথ গত ২০ ও ২৪ এপ্রিল পর্যালোচনা বৈঠক করেছেন এবং বর্তমান পরিস্থিতি মোকাবিলায় স্বশস্ত্র বাহিনী ও প্রতিরক্ষা মন্ত্রকের বিভিন্ন প্রতিষ্ঠানগুলিকে প্রশাসনিক ক্ষেত্রে সম্ভাব্য সকল সহযোগিতার হাত বাড়ানোর নির্দেশ দিয়েছেন । তিনি বলেছেন, সংকটের সময় সাধারণ মানুষ স্বশস্ত্র বাহিনীর দিকে তাকিয়ে থাকে, কারণ তাদের প্রতি সাধারণ মানুষের প্রচুর আশা ও আস্থা রয়েছে।
SDG/SS/NS
(Visitor Counter : 121
সংখ্যালঘুবিষয়কমন্ত্রক
প্রতিরক্ষা মন্ত্রী শ্রী রাজনাথ সিং নতুন দিল্লির জওহরলাল নেহরু স্টেডিয়ামে ২১ তারিখ হুনার হাট উদ্বোধন করবেন
নয়াদিল্লি, ১৮ ফেব্রুয়ারি, ২০২১
প্রতিরক্ষা মন্ত্রী শ্রী রাজনাথ সিং নতুন দিল্লির জওহরলাল নেহরু স্টেডিয়ামে আগামী ২১ তারিখ সকাল ৯টা ৩০ মিনিটে দেশের হস্তশিল্পী ও কারু শিল্পীদের শিল্পকলা প্রদর্শনী ও বিপণন কর্মসূচি হুনার হাট – এর উদ্বোধন করবেন। এই উপলক্ষে প্রধান অতিথি হিসাবে কেন্দ্রীয় জাহাজ পরিবহণ ও জলপথ প্রতিমন্ত্রী শ্রী মনসুখ মান্ডভিয়া এবং লোকসভার সদস্যা শ্রীমতী মীণাক্ষি লেখি সম্মানীয় অতিথি হিসাবে উপস্থিত থাকবেন।
কেন্দ্রীয় সংখ্যালঘু বিষয়ক মন্ত্রক ২০ ফেব্রুয়ারি থেকে পয়লা মার্চ পর্যন্ত ২৬তম হুনার হাট আয়োজন করছে। এবারের কর্মসূচির মূল ভাবনা ‘ভোকাল ফর লোকাল’।
কেন্দ্রীয় সংখ্যালঘু বিষয়ক মন্ত্রী শ্রী মুখতার আব্বাস নাকভি আজ বলেছেন, এবারের হুনার হাটে ৩১টি রাজ্য/কেন্দ্রশাসিত অঞ্চলে ৬০০ জনেরও বেশি হস্ত ও কারুশিল্পী অংশ নিচ্ছেন। দেশজ শিল্পকলার অসাধারণ কিছু নিদর্শন হুনার হাটে প্রদর্শিত হবে। এমনকি, শিল্প সামগ্রীগুলির বিপণনের ব্যবস্থাও থাকছে।
শ্রী নাকভি আরও বলেন, হুনার হাটে এক ছাতার নীচে দেশের বিভিন্ন প্রান্ত থেকে স্বদেশী শিল্প সামগ্রীগুলি নিয়ে আসা হচ্ছে। আগত দর্শকরা হুনার হাটে দেশের বিভিন্ন অঞ্চলে ঐতিহ্যবাহী শিল্প কর্মের নিদর্শন দেখতে ও তা সংগ্রহ করতেও পারবেন। এছাড়াও, দেশের বিশিষ্ট শিল্পীদের নিয়ে থাকছে সাংস্কৃতিক ও সঙ্গীতানুষ্ঠান। প্রকৃতপক্ষে, হুনার হাটে দেশের বৈচিত্র্যের মধ্যে ঐক্যকে তুলে ধরতে এই উদ্যোগ। তিনি বলেন, দেশজ হস্তশিল্প ও কারুশিল্পের প্রদর্শনী ও বিপণনের ক্ষেত্রে হুনার হাত এক উপযুক্ত মঞ্চ। এখনও পর্যন্ত ৫ লক্ষেরও বেশি হস্তশিল্পী, কারুশিল্পী এ ধরনের হুনার হাট থেকে লাভবান হয়েছেন।
ভার্চ্যুয়াল ও অনলাইন প্ল্যাটফর্মে হুনার হাট প্রত্যক্ষ করা যাবে। সাধারণ মানুষ সরকারি ই-মার্কেট পোর্টাল থেকে অনলাইনে বিভিন্ন সামগ্রী সংগ্রহ করতে পারবেন। অনলাইনের মাধ্যমে দেশজ হস্তশিল্প সামগ্রী বিপণন ব্যবস্থার ফলে হস্তশিল্পী ও কারুশিল্পীরা আরও বেশি সংখ্যায় বরাত পাচ্ছেন।
প্রতিরক্ষামন্ত্রক
সুখোই – ৩০ এমকেআই যুদ্ধ বিমানের সাহায্যে আকাশ থেকে নিক্ষেপযোগ্য ব্রহ্মোস ক্ষেপণাস্ত্রের পরীক্ষা সফল
নয়াদিল্লি, ২২ মে, ২০১৯
ভারতীয় বিমান বাহিনী আজ সুখোই – ৩০ এমকেআই যুদ্ধ বিমানের সাহায্যে আকাশ থেকে নিক্ষেপযোগ্য ব্রহ্মোস ক্ষেপণাস্ত্রের নতুন একটি সংস্করণের সফল পরীক্ষা চালিয়েছে। যুদ্ধ বিমান থেকে এই ক্ষেপণাস্ত্রটি ছোঁড়ার পর পূর্ব নির্ধারিত পথ অনুসরণ করে ভূমিতে থাকা নির্দিষ্ট লক্ষ্যবস্তুতে আঘাত হানতে সক্ষম হয়। শব্দের থেকেও বেশি দ্রুতগতিসম্পন্ন আকাশ থেকে ভূমিতে নিক্ষেপযোগ্য ২.৫ টন ওজনবিশিষ্ট এই ক্ষেপণাস্ত্রটি ৩০০ কিলোমিটার দূরে থাকা লক্ষ্যবস্তুতে আঘাত হানতে সক্ষম। উল্লেখ করা যেতে পারে, ২০১৭ – এর ২২শে নভেম্বর ভারতীয় বিমান বাহিনী প্রথমবার আকাশ থেকে সমুদ্রে নিক্ষেপযোগ্য ২.৮ টনবিশিষ্ট ঐ ধরণের ক্ষেপণাস্ত্র সাফল্যের সঙ্গে পরীক্ষা চালিয়ে বিশ্বের প্রথম সেনাবাহিনীতে পরিণত হয়। আজ বাহিনীর পক্ষ থেকে যে পরীক্ষা চালানো হয়েছে, তা দ্বিতীয় পর্যায়েও সফল পর্যবসিত হয়েছে। দ্বিতীয়বার এ ধরণের ক্ষেপণাস্ত্রের পরীক্ষা সফল হওয়ায় জটিল প্রযুক্তিগত সাফল্য অর্জনে দেশের সক্ষমতা আরও একবার ভারতীয় বিমান বাহিনী, ডিআরডিও, হ্যাল প্রভৃতি সংস্থার আন্তরিক প্রচেষ্টা ও প্রয়াসের মাধ্যমে প্রতিফলিত হ’ল।
ব্রহ্মোস ক্ষেপণাস্ত্রের আকাশ থেকে ভূমিতে নিক্ষেপযোগ্য নতুন সংস্করণের পরীক্ষা সফল হওয়ায় ভারতীয় বিমান বাহিনীর সক্ষমতা কয়েকগুণ বৃদ্ধি পেল। এই ক্ষেপণাস্ত্র ভারতীয় বিমান বাহিনীকে দিনে বা রাতে যে কোনও মরশুমে সঠিক লক্ষ্য বস্তুতে আঘাত হানার ক্ষমতা আরও বৃদ্ধি করবে বলে মনে করা হচ্ছে। যুদ্ধ বিমান সুখোই ৩০ এমকেআই থেকে এ ধরণের ক্ষেপণাস্ত্র নিক্ষেপের যে কৌশলগত পরিকল্পনা বিমানবাহিনী নিয়েছিল, তা পূরণ করাও সম্ভব হ’ল।
CG/BD/SB
(Visitor Counter : 214
সামাজিকন্যায়ওক্ষমতায়নমন্ত্রক
তপশিলী জাতিভুক্ত ছাত্রছাত্রীদের জন্য মাধ্যমিকোত্তর বৃত্তির বিষয়ে যুগান্তকারী পরিবর্তনে অনুমোদন দিয়েছে কেন্দ্রীয় মন্ত্রিসভা
তপশিলী জাতিভুক্ত ছাত্রছাত্রীদের শিক্ষার জন্য সরকারের বিপুল উদ্যোগ ; আগামী ৫ বছরে ৪ কোটির বেশি তপশিলী ছাত্রছাত্রীদের জন্য মাধ্যমিকোত্তর বৃত্তি বাবদ ৫৯,০০০ কোটি টাকার অনুমোদন
নতুনদিল্লী, ২৩ ডিসেম্বর, ২০২০
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটির বৈঠকে কেন্দ্রীয় সরকারের সাহায্যপ্রাপ্ত ‘পোস্ট ম্যাট্রিক স্কলারশিপ টু স্টুডেন্টস বিলঙ্গিং টু শিডিউল্ড কাস্টস ’-র জন্য যুগান্তকারী পরিবর্তনটি অনুমোদিত হয়েছে। এর ফলে আগামী ৫ বছর ৪ কোটির বেশি তপশিলী গোষ্ঠীভুক্ত ছাত্রছাত্রীরা উপকৃত হবেন। তাঁরা সফলভাবে উচ্চশিক্ষা সম্পন্ন করতে পারবেন।
কেন্দ্রীয় মন্ত্রিসভা এর জন্য ৫৯,০৪৮ কোটি টাকা মোট বিনিয়োগের প্রস্তাব অনুমোদন করেছে, যার মধ্যে কেন্দ্র ৬০ শতাংশ অর্থ অর্থাৎ ৩৫,৫৩৪ কোটি টাকা ব্যয় করবে। বাকি অর্থ সংশ্লিষ্ট রাজ্য সরকারগুলি দেবে। এরফলে বর্তমান বাধ্যবাধকতামূলক ব্যবস্থাটিকে সরিয়ে এই গুরুত্বপূর্ণ প্রকল্পে কেন্দ্র আরও নিবিড়ভাবে জড়িত থাকবে।
মাধ্যমিকোত্তর বৃত্তি প্রকল্পটিতে তপশিলী জাতিভুক্ত ছাত্রছাত্রীরা একাদশ শ্রেণী থেকে পরবর্তী পর্যায়ে লেখাপড়া করার সুযোগ পাবে। সরকার শিক্ষার খরচ বহন করবে।
কেন্দ্রীয় সরকার তপশিলী জাতির ছাত্রছাত্রীদের জন্য উচ্চশিক্ষায় আরও উৎসাহ দিতে দায়বদ্ধ। এরফলে ৫ বছরের মধ্যে তপশিলী গোষ্ঠীভুক্ত ছাত্রছাত্রীদের উচ্চশিক্ষায় অংশ গ্রহণ জাতীয় মানে পৌঁছাবে।
এই প্রকল্পের বিস্তারিত তথ্য :
এই প্রকল্পটি দরিদ্রতম ছাত্রছাত্রীদের নাম নথিভুক্ত করাবে। প্রকল্পের অর্থ সময়মতো দেওয়া, সর্বাঙ্গীন দায়বদ্ধতা, নিরলস নজরদারি এবং সম্পূর্ণ স্বচ্ছতার বিষয়গুলি এখানে নিশ্চিত করা হবে।
১) দশম শ্রেণী উত্তীর্ণ ছাত্রছাত্রীদের মধ্যে দরিদ্রতম পরিবারের ছেলেমেয়েরা যাতে নিজেদের পছন্দ অনুসারে উচ্চশিক্ষায় যুক্ত হতে পারে তার জন্য প্রচার চালানো হবে। বর্তমানে দশম শ্রেণীর পর এই ধরণের প্রায় ১.৩৬ কোটি দরিদ্র ছাত্রছাত্রী আর লেখাপড়া করেনা। আগামী ৫ বছরে তাদের উচ্চশিক্ষায় নিয়ে আসা হবে।
২) এই প্রকল্পটি অনলাইন প্ল্যাটফর্মে চলবে। এক্ষেত্রে সাইবার নিরাপত্তা, স্বচ্ছতা, দায়বদ্ধতা এবং বিলম্ব ছাড়াই সঠিক সময়ে বৃত্তির অর্থ দেওয়া নিশ্চিত করা হবে।
৩) যোগ্য প্রার্থী, জাতির বিষয়ে প্রয়োজনীয় তথ্য, আধার সংখ্যা এবং ব্যাঙ্ক অ্যাকাউন্টের বিষয়ে বিস্তারিত তথ্য অনলাইন পোর্টালে যেগুলি দেওয়া হবে রাজ্যগুলি সেসব বিষয়গুলি যাচাই করবে।
৪) সুবিধাভোগীদের ব্যাঙ্ক অ্যাকাউন্টে সরাসরি টাকা পাঠানো হবে। এক্ষেত্রে আধারভিত্তিক ব্যবস্থাপনাকে কাজে লাগানো হবে। ২০২১-২২ সাল থেকে কেন্দ্র ডিবিটি বা সরাসরি ব্যাঙ্ক অ্যাকাউন্টে নির্দিষ্ট সময়ে তার ৬০ শতাংশ অর্থ পাঠাবে। এক্ষেত্রে রাজ্যের বকেয়া টাকা দেওয়ার বিষয়টি নিশ্চিত হওয়ার পর ওই অর্থ পাঠান হবে।
৫) স্যোস্যাল অডিট, তৃতীয় পক্ষের সাহায্যে প্রতি বছর মূল্যায়ণ এবং ৬ মাস অন্তর প্রতিটি প্রতিষ্ঠানের নিজস্ব হিসেব দেওয়ার মাধ্যমে এই প্রকল্পের নজরদারির বিষয়টি শক্তিশালী করা হবে।
২০১৭-১৮ থেকে ২০১৯-২০ অর্থবর্ষে কেন্দ্রীয় অনুদান প্রতি বছর ১১০০ কোটি টাকা ছিল যা ২০২০-২১ থেকে ২০২৫-২৬ সময়কালে প্রায় ৫ গুণ বৃদ্ধি করে বছরে ৬ হাজার কোটি টাকা করা হবে।
|
নির্বাচনকমিশন
|
দেশে ১১ই এপ্রিল প্রথম পর্বের লোকসভা নির্বাচনে ভোটগ্রহণ
নয়াদিল্লি, ৯ এপ্রিল, ২০১৯
১১ই এপ্রিল বৃহস্পতিবার, সাধারণ নির্বাচনের প্রথম দফায় দেশের ৫৪৩টি লোকসভা কেন্দ্রের মধ্যে ৯১টি আসনে ভোটগ্রহণ করা হবে। দেশের ১৮টি রাজ্য এবং দুটি কেন্দ্রশাসিত অঞ্চলে এই ৯১টি আসন ছড়িয়ে রয়েছে।
অন্ধ্রপ্রদেশ, অরুণাচল প্রদেশ, মেঘালয়, উত্তরাখণ্ড, মিজোরাম, নাগাল্যান্ড, সিকিম, তেলেঙ্গানা রাজ্যে এবং কেন্দ্রশাসিত অঞ্চল লাক্ষাদ্বীপ আর আন্দামান ও নিকোবর দ্বীপপুঞ্জের সবক’টি লোকসভা কেন্দ্রে ভোট নেওয়া হবে।
প্রথম পর্বে আর যেসব রাজ্যের কিছু কেন্দ্রে ভোট নেওয়া হবে সেগুলি হল – পশ্চিমবঙ্গ, আসাম, ত্রিপুরা, বিহার, ছত্তিশগড়, জম্মু ও কাশ্মীর, মহারাষ্ট্র, মণিপুর, ওড়িশা এবং উত্তরপ্রদেশ।
১১ই এপ্রিল সাধারণ নির্বাচনের প্রথম দফায় যে সব লোকসভা কেন্দ্রের ভোট নেওয়া হবে তার তালিকা
|
|
রাজ্য / কেন্দ্রশাসিত অঞ্চল
|
|
প্রথম দফার আসন সংখ্যা
|
|
লোকসভা কেন্দ্রসমূহ
|
|
অন্ধ্রপ্রদেশ
|
|
২৫
|
|
আরাকু, শ্রীকাকুলাম, ভিজিয়ানগরম, বিশাখাপত্তনম, কাকিনাড়া, আনাকাপাল্লে, আমালাপুরম, রাজামুন্দ্রি, নারসাপুরম, ইলুরু, মছলিপত্তনম, বিজয়ওয়াড়া, গুন্টুর, নরসারাওপেট, বাপাতলা, অঙ্গোলে, নান্দিয়াল, কুর্নুল, অনন্তপুর, হিন্দুপুর, কড়াপা, নেল্লোর, তিরুপতি, রাজামপেট, চিত্তোর
|
|
অরুণাচল প্রদেশ
|
|
২
|
|
অরুণাচল প্রদেশ পশ্চিম,
অরুণাচল প্রদেশ পূর্ব
|
|
আসাম
|
|
৫
|
|
তেজপুর, কালিবোর, জোরহাট, ডিব্রুগড়, লখিমপুর
|
|
বিহার
|
|
৪
|
|
ঔরঙ্গাবাদ, গয়া, নওয়াদা, জামুই
|
|
ছত্তিশগড়
|
|
১
|
|
বস্তার
|
|
জম্মু-কাশ্মীর
|
|
২
|
|
বারামুল্লা, জম্মু
|
|
মহারাষ্ট্র
|
|
৭
|
|
ওয়ার্ধা, রামটেক, নাগপুর, ভান্ডারা-গোন্ডিয়া, গড়চিরোলি-চিমুর, চন্দ্রপুর, ইয়াভাতমাল-ওয়াশিম
|
|
মণিপুর
|
|
১
|
|
আউটার মণিপুর
|
|
মেঘালয়
|
|
২
|
|
শিলং, তুরা
|
|
মিজোরাম
|
|
১
|
|
মিজোরাম
|
|
নাগাল্যান্ড
|
|
১
|
|
নাগাল্যান্ড
|
|
ওড়িশা
|
|
৪
|
|
কালাহান্ডি, নবরঙ্গপুর, বেরহামপুর, কোরাপুট
|
|
সিকিম
|
|
১
|
|
সিকিম
|
|
তেলেঙ্গানা
|
|
১৭
|
|
আদিলাবাদ, পেড্ডাপাল্লি, করিমনগর, নিজামাবাদ, জাহিরাবাদ, মেডাক, মালকাগিরি, সেকেন্দ্রাবাদ, হায়দরাবাদ, চেভেল্লা, মেহবুবনগর, নগরকুর্নুল, নালগোন্ডা, ভোঙ্গির, ওয়ারাঙ্গাল, মেহবুবাবাদ, খাম্মাম
|
|
ত্রিপুরা
|
|
১
|
|
ত্রিপুরা পশ্চিম
|
|
উত্তরপ্রদেশ
|
|
৮
|
|
সাহারানপুর, কৈরানা, মুজফফরনগর, বিজনোর, মীরাট, বাঘপত, গাজিয়াবাদ, গৌতম বুদ্ধ নগর
|
|
উত্তরাখণ্ড
|
|
৫
|
|
তেহরি গারওয়াল, গারওয়াল, আলমোরা, নৈনিতাল-উধমসিং নগর, হরিদ্বার
|
|
পশ্চিমবঙ্গ
|
|
২
|
|
কোচবিহার, আলিপুরদুয়ার
|
|
আন্দামান ও নিকোবর দ্বীপপুঞ্জ
|
|
১
|
|
আন্দামান ও নিকোবর দ্বীপপুঞ্জ
|
|
লাক্ষাদ্বীপ
|
|
১
|
|
লাক্ষাদ্বীপ
লোকসভা ভোটের প্রথম পর্বে যে সব কেন্দ্রে ভোট নেওয়া হবে তার প্রার্থী তালিকা পাওয়ার জন্য এখানে ক্লিক করুন – https://eci.gov.in/files/file/9835-list-of-contesting-candidates-for-the-first-phase-of-elections/
দ্বিতীয় থেকে সপ্তম পর্যায়ের ভোটগ্রহণ অনুষ্ঠিত হবে এপ্রিলের ১৮, ২৩, ২৯ এবং মে মাসের ৬, ১২ এবং ১৯ তারিখে। সপ্তদশ লোকসভা নির্বাচনের ভোট গণনা হবে ২৩শে মে।
CG/CB/DM
তথ্যওসম্প্রচারমন্ত্রক
আইএফএফআই-তে বিদেশি চলচ্চিত্র নির্মাতাদের সাংবাদিক সম্মেলন
নয়াদিল্লি, ২১ নভেম্বর, ২০১৯
সিনেমা কেবল বিনোদনের বিষয় নয়। যোগাযোগের এই মাধ্যমটি হৃদয় ও মনকে ছুঁয়ে যায়। এক এমন বার্তা মানুষের কাছে পৌঁছে দেয় যা সামাজিক পরিবর্তন নিয়ে আসে। ভারতের আন্তর্জাতিক চলচ্চিত্র উৎসব –এ আন্তর্জাতিক চলচ্চিত্র বিভাগে যে দুটি ছবি দেখানো হবে, সেই ‘ওরে’ এবং ‘ইন্টারডিপেন্ডেন্স’ ছবিতে এই বার্তাই দেওয়া হয়েছে। সাংবাদিক সম্মেলনে এসে জার্মান-তুর্কি চলচ্চিত্র নির্দেশক ও চিত্রনাট্যকার মেহমত আকিফ বুয়ুকাতালে জানান, ‘ওরে’ এমন একটি ছবি যেখানে একজন ব্যক্তির ব্যক্তিগত ও সাংস্কৃতিক পরিচিতি তুলে ধরা হয়েছে। এই ছবির অভিনেতা-অভিনেত্রীদের চূড়ান্ত করতে এক বছর সময় লেগেছিল বলে জানিয়ে বিশিষ্ট এই চিত্রনাট্যকার জানান, তাঁর অভিষেক সিনেমা হিসেবে এই ছবিটি নির্মাণে আর্থিকভাবে সবথেকে বেশি সমস্যার সম্মুখীন হয়েছিলেন।
এই উৎসবের আন্তর্জাতিক চলচ্চিত্র বিভাগে যে ‘ইন্টারডিপেন্ডেন্স’ ছবিটি প্রদর্শিত হবে তার ১১ জন নির্দেশকের অন্যতম একজন শ্রী নীল মাধব পান্ডা সাংবাদিক সম্মেলনে এসে বলেন, এই ছবিতে জলবায়ু পরিবর্তনের আবেগঘন বিভিন্ন প্রভাব ফুটিয়ে তোলা হয়েছে। ছবিতে দিল্লির একটি পরিবারের কথা রয়েছে যেখানে বায়ুদূষণের জন্য পারিবারিক সম্পর্ক বিবাহ বিচ্ছেদের পথে চলে এসেছে। এই ছবি তৈরির পিছনে মূল যে বিষয়টিকে প্রাধান্য পেয়েছে তা হল বায়ুদূষণের সমস্যা হ্রাস করতে লক্ষ্যণীয় পদক্ষেপ গ্রহণ। তিনি জানান, জলবায়ু পরিবর্তনের প্রভাব কিভাবে সাধারণ মানুষের সম্পর্কে প্রভাব ফেলছে তিনি তা ব্যক্তিগতভাবে প্রত্যক্ষও করেছেন।
SSS/BD/DM
(Visitor Counter : 58
প্রধানমন্ত্রীরদপ্তর
উত্তরাখন্ডের প্রতিষ্ঠা দিবসে সেই রাজ্যের জনগণকে শুভেচ্ছা প্রধানমন্ত্রীর
নয়াদিল্লি, ০৯ নভেম্বর, ২০২২
প্রধানমন্ত্রী শ্রী নরেন্দ্র মোদী উত্তরাখন্ডের প্রতিষ্ঠা দিবস উপলক্ষে সেই রাজ্যের জনগণকে শুভেচ্ছা জানিয়েছেন।
এক ট্যুইট বার্তায় প্রধানমন্ত্রী বলেন;
“প্রতিষ্ঠা দিবসে উত্তরাখন্ডের জনগণকে শুভেচ্ছা। এটি হল এমন একটি রাজ্য যা প্রকৃতি ও আধ্যাত্মিকতার সঙ্গে ওতপ্রতভাবে জড়িয়ে রয়েছে। এই রাজ্যের জনগণ বিভিন্ন ক্ষেত্রে দেশ নির্মাণেও গুরুত্বপূর্ণ ভূমিকা পালন করছেন। আগামীদিনেও উত্তরাখন্ডের উন্নয়ন অব্যাহত থাকুক এই কামনা করি।”
PG/PM/NS
(
প্রধানমন্ত্রীরদপ্তর
মহারাণা প্রতাপকে তাঁর জন্মজয়ন্তীতে প্রধানমন্ত্রীর শ্রদ্ধার্ঘ
নতুনদিল্লি, ৯ মে, ২০২০
প্রধানমন্ত্রী শ্রী নরেন্দ্র মোদী মহারাণা প্রতাপের জন্মজয়ন্তীতে শ্রদ্ধার্ঘ নিবেদন করেছেন।
এক ট্যুইটবার্তায় প্রধানমন্ত্রী বলেছেন, “ভারতমাতার মহান পুত্র মহারাণা প্রতাপকে তাঁর জন্মজয়ন্তীতে প্রণাম জানাই। তাঁর দেশপ্রেম, আত্মসম্মান ও পরাক্রম সকল দেশবাসীর কাছে অনুপ্রেরণার উৎস হয়ে থাকবে।“
(CG/CB
জলশক্তি মন্ত্রক
পশ্চিমবঙ্গে জল জীবন মিশনের রূপায়ণের ব্যাপারে উদ্বেগ প্রকাশ করলেন কেন্দ্রীয় জল শক্তি মন্ত্রী
নয়াদিল্লি, ১৮ জুন, ২০২০
কেন্দ্রীয় জল শক্তি মন্ত্রী শ্রী গজেন্দ্র সিং শেখাওয়াত রাজ্যে জল জীবন মিশনের আওতায় বিভিন্ন প্রকল্পের কাজের ধীরগতিতে উদ্বেগ প্রকাশ করে পশ্চিমবঙ্গের মুখ্যমন্ত্রীকে চিঠি লিখেছেন। উল্লেখ করা যেতে পারে, গত স্বাধীনতা দিবসের ভাষণে প্রধানমন্ত্রী জল জীবন মিশনের কথা ঘোষণা করেছিলেন। রাজ্যগুলিতে এই কর্মসূচি রূপায়ণের উদ্দেশ্য হল ২০২৪ সালের মধ্যে গ্রামাঞ্চলের প্রতিটি বাড়িতে পাইপবাহিত পানীয় জল পৌঁছে দেওয়া। গ্রামাঞ্চলে মহিলাদের বিশেষ করে, বালিকাদের জলের কষ্ট থেকে কিছুটা রেহাই দিয়ে তাঁদের জীবনযাপনের মানোন্নয়ন ঘটানোই এর উদ্দেশ্য।
পশ্চিমবঙ্গের মুখ্যমন্ত্রীকে লেখা চিঠিতে শ্রী শেখাওয়াত জল জীবন মিশন তহবিলের কথা উল্লেখ করে এই কর্মসূচির তহবিল কাজে লাগিয়ে গ্রামাঞ্চলের প্রতিটি বাড়িতে পাইপবাহিত পানীয় জল পৌঁছে দেওয়ার কাজ দ্রুত রূপায়ণ করা জরুরি বলে জানিয়েছেন। ২০১৯-২০ বর্ষে ৩২ লক্ষ পরিবারে পাইপবাহিত পানীয় জল পরিষেবার যে লক্ষ্যমাত্রা ধার্য হয়েছে তার মধ্যে কেবল ৪,৭৫০টি ক্ষেত্রে এই কাজ সম্পন্ন হয়েছে। এছাড়াও, পশ্চিমবঙ্গের জন্য ২০১৯-২০-তে জল জীবন কর্মসূচির আওতায় ৯৮৪ কোটি টাকা বরাদ্দ করা হয়েছে। এর মধ্যে কেবল ৪২৮ কোটি টাকা খরচ হয়েছে। এক পরিসংখ্যান দিয়ে শ্রী শেখাওয়াত আরও জানান, ২০১৭-র মার্চ মাস থেকে গ্রামাঞ্চলের বাড়িতে পশ্চিমবঙ্গের আর্সেনিক প্রভাবিত জনপদগুলিতে পানীয় জল সরবরাহের জন্য ১,৩০৫ কোটি ৭০ লক্ষ টাকা বরাদ্দ করা হয়। এই অর্থের মধ্যে ৫৩৭ কোটি ৩৬ লক্ষ টাকা এখনও খরচ করা হয়নি।
ওই চিঠিতে আরও উল্লেখ করা হয়েছে, ২০১৯-২০-তে রাজ্যের জন্য বরাদ্দের পরিমাণ ৯৯৪ কোটি টাকা থেকে ২০২০-২১ অর্থবর্ষে ১,৬১০ কোটি ৭৬ লক্ষ টাকা করা হয়েছে। ২০২০-২১-এর এই অর্থের মধ্যে বিগত বছরের খরচ না হওয়া অর্থ রয়েছে। অবশ্য, পশ্চিমবঙ্গ জল জীবন মিশনের জন্য কেন্দ্রীয় সহায়তা হিসেবে ২,৭০০ কোটি টাকা পেতে পারে। এই কর্মসূচি রূপায়ণের ক্ষেত্রে রাজ্যের অংশ ধরলে ২০২০-২১-এ মোট অর্থের পরিমাণ দাঁড়াবে ৫,৬৪৫ কোটি টাকা। জল শক্তি মন্ত্রী জোর দিয়ে বলেছেন, গ্রামাঞ্চলের প্রতিটি পরিবারে পাইপবাহিত জল পৌঁছে দেওয়া জাতীয় স্তরে অগ্রাধিকারের বিষয়। তাই রাজ্যকে এই কাজ সময়সীমার মধ্যে শেষ করতে সর্বাত্মক উদ্যোগ নিতে হবে।
জল সরবরাহ ব্যবস্থার দীর্ঘমেয়াদি স্থায়ীত্বের জন্য জলসম্পদের গুরুত্বের ওপর জোর দিয়ে শ্রী শেখাওয়াত বর্তমান পানীয় জলের উৎসগুলিকে দক্ষভাবে ব্যবহারের আহ্বান জানান। এই লক্ষ্যে প্রতিটি জনপদে গ্রামস্তরীয় কর্মপরিকল্পনা গ্রহণ করতে হবে বলেও শ্রী শেখাওয়াত অভিমত প্রকাশ করেন।
২০২০-২১-এ পশ্চিমবঙ্গ পঞ্চদশ অর্থ কমিশনের অনুদানবাবদ ৪,৪১২ কোটি টাকা পাবে। এই অর্থের ৫০ শতাংশ জল সরবরাহ ও স্যানিটেশনের কাজে খরচ করা আবশ্যক। এছাড়াও, স্বচ্ছ ভারত মিশন  কর্মসূচির আওতায় পানের অযোগ্য জলকে পুনর্ব্যবহারের উপযোগী করে তোলার জন্য তহবিল বরাদ্দ করা হয়।
কোভিড-১৯ মহামারীর প্রেক্ষিতে পাবলিক ট্যাঙ্ক পোস্টস বা পাবলিক ওয়াটার সোর্সগুলিতে মানুষের ভিড় এড়ানো গুরুত্বপূর্ণ হয়ে উঠেছে। এই প্রেক্ষিতে রাজ্যের মুখ্যমন্ত্রীকে সমস্ত গ্রামে পাইপবাহিত পানীয় জল পৌঁছে দেওয়ার জন্য অনুরোধ করা হয়েছে। এই ধরনের উদ্যোগের ফলে সামাজিক দূরত্ব বিধি বজায় রাখা যেমন সম্ভব হবে, তেমনই গ্রামীণ অর্থনীতিরও বিকাশ ঘটবে।
কেন্দ্রীয় জল শক্তি মন্ত্রী পশ্চিমবঙ্গের মুখ্যমন্ত্রীকে কেন্দ্রীয় সরকারের পক্ষ থেকে ২০২৪ সালের মধ্যে প্রতিটি বাড়িতে জল পৌঁছে দেওয়ার কর্মসূচির লক্ষ্য পূরণে সবরকম সহায়তার আশ্বাস দিয়েছেন। এই কর্মসূচি বাস্তবায়নে শীঘ্রই মুখ্যমন্ত্রীর সঙ্গে ভিডিও কনফারেন্সে বৈঠকের ইচ্ছা প্রকাশ করেছেন শ্রী শেখাওয়াত।
(CG/BD/DM
স্বাস্থ্যওপরিবারকল্যাণমন্ত্রক
প্রধানমন্ত্রী আন্তর্জাতিক যোগ দিবসে জাতির উদ্দেশে ভাষণ দিয়েছেন
যোগ বর্তমানে আন্তর্জাতিক স্তরে একটি গণ-আন্দোলনে পরিণত হয়েছে : প্রধানমন্ত্রী
নয়াদিল্লি, ২১ জুন, ২০২৩
প্রধানমন্ত্রী শ্রী নরেন্দ্র মোদী আন্তর্জাতিক যোগ দিবস উপলক্ষে এক ভিডিও বার্তায় দেশবাসীকে অভিনন্দন জানিয়েছেন। তিনি বলেছেন, “যোগ বর্তমানে আন্তর্জাতিক স্তরে একটি গণ-আন্দোলনে পরিণত হয়েছে। ‘বসুধৈব কুটুম্বকম’ – ভাবনায় যোগ বিভিন্ন দেশের মানুষের মধ্যে ঐক্যের বন্ধন গড়ে তুলেছে, এই ভাবনা অনুসরণ করে ‘এক বিশ্ব, এক পরিবার, এক ভবিষ্যৎ’ চিন্তাধারায় জি-২০ গোষ্ঠীর সভাপতিত্বের দায়িত্ব পালন করছে ভারত।”
নতুন দিল্লির এইমস-এ নবম আন্তর্জাতিক যোগ দিবস উদযাপন উপলক্ষে বিশেষ অনুষ্ঠানের নেতৃত্ব দেন কেন্দ্রীয় স্বাস্থ্য ও পরিবারকল্যাণ মন্ত্রী ডা. মনসুখ মাণ্ডব্য। মন্ত্রী বলেন, “প্রাচীনকাল থেকেই ভারতে যোগ ব্যায়াম চর্চা হয়ে এসেছে। তবে পরে যোগচর্চা ক্রমশ হ্রাস পেয়েছে। প্রধানমন্ত্রী শ্রী নরেন্দ্র মোদী যোগ ব্যায়ামের ওপর গুরুত্ব দেওয়ায় আজ বিশ্বের সর্বত্র যোগচর্চা হচ্ছে। যোগ ভারতের সফট পাওয়ার বা পেলব শক্তি হয়ে উঠেছে।”
দৈনন্দিন জীবনে যোগ-এর উপযোগিতার প্রসঙ্গ উল্লেখ করে মন্ত্রী বলেন, “যোগ আমাদের মনকে শান্ত করে এবং শরীরে শক্তি যোগায়। আমরা যখনই স্বাস্থ্য ও সুস্থতা নিয়ে কথা বলি, তখনই যোগ-এর কথা প্রথম মনে পড়ে।যোগাভ্যাস আমাদের শরীরে রোগ প্রতিরোধ ক্ষমতা গড়ে তুলতে সাহায্য করে।” আজ যোগ-এর গ্রহণযোগ্যতা বৃদ্ধি পেয়েছে। “কোভিড পরবর্তী সময়ে মানুষ তাঁদের স্বাস্থ্য ও সুস্থতার বিষয়ে আরও সচেতন হয়ে উঠেছে। এই কারণে যোগ-এর প্রাসঙ্গিকতা ও জনপ্রিয়তা বৃদ্ধি পেয়েছে।”
অনুষ্ঠান শুরুর আগে ডা. মাণ্ডব্য ‘এইমস গো গ্রিন ইনিশিয়েটিভ’-এ অংশগ্রহণ করেন। এই উদ্যোগে যোগ দিবসে সাইকেল চালানো হয়। তিনি বিশ্বজুড়ে যোগকে পরিচিত করানোর জন্য প্রধানমন্ত্রীকে ধন্যবাদ জানিয়েছেন। শ্রী মাণ্ডব্য সকলকে নিয়মিত যোগাভ্যাসের পাশাপাশি অন্যকেও যোগ ব্যায়াম করতে উৎসাহিত করার পরামর্শ দেন। এই অনুষ্ঠানটি দেখার জন্য নিচের লিঙ্কে ক্লিক করুন - https://www.youtube.com/watch?v=Z201HxCOA5Y
অনুষ্ঠানে কেন্দ্রীয় স্বাস্থ্য সচিব শ্রী সুধাংশু পন্থ, যুগ্ম সচিব শ্রী রঞ্জন মাঝি, নতুন দিল্লির এইমস-এর নির্দেশক অধ্যাপক এম শ্রীনিবাস সহ স্বাস্থ্য মন্ত্রকের ঊর্ধ্বতন আধিকারিকরা উপস্থিত ছিলেন।
CG/CB/DM/….
(Visitor Counter : 42
প্রধানমন্ত্রীরদপ্তর
প্রধানমন্ত্রী রাঁচিতে ‘প্রধানমন্ত্রী জন আরোগ্য যোজনা’র সূচনা করলেন, সিকিমে পাকিয়ং বিমানবন্দরের উদ্বোধন করলেন
নয়াদিল্লি, ২১ সেপ্টেম্বর, ২০১৮
প্রধানমন্ত্রী শ্রী নরেন্দ্র মোদী আগামী ২৩শে সেপ্টেম্বর, ২০১৮-তে ঝাড়খণ্ডের রাঁচিতে প্রধানমন্ত্রী জন আরোগ্য যোজনার উদ্বোধন করবেন। এই প্রকল্পের আওতায় প্রতি বছর ১০ কোটিরও বেশি পরিবারকে ৫ লক্ষ টাকা মূল্যের সুস্বাস্থ্য নিশ্চিতকরণের সুযোগ দেওয়া হবে।
প্রধানমন্ত্রী জন আরোগ্য যোজনা বিষয়ক এক প্রদর্শনীও ঘুরে দেখবেন। সুবিধাভোগী চিহ্নিতকরণ ও ই-কার্ড তৈরির মতো কর্মসূচি ও তিনি প্রত্যক্ষ করবেন।
একই অনুষ্ঠানে প্রধানমন্ত্রী চাইবাসা ও কোডারমায় মেডিকেল কলেজের ভিত্তিপ্রস্তর স্থাপন করবেন। তিনি দশটি স্বাস্থ্যকেন্দ্রেরও উদ্বোধন করবেন। সিকিমের গ্যাংটকে রওনা দেওয়ার পূর্বে তিনি সাধারণের উদ্দেশ্যে ভাষণ দেবেন।
২৪শে সেপ্টেম্বর প্রধানমন্ত্রী পাকিয়ং বিমানবন্দরের উদ্বোধন করবেন। এর ফলে সিকিম রাজ্যটি দেশের বিমান পরিবহণের মানচিত্রে স্থান পাবে। এই বিমানবন্দর হিমালয়ের কোলের এই রাজ্যটির যোগাযোগ ব্যবস্থাকে জোরদার করবে এবং সেখানকার পর্যটনেরও বিকাশ ঘটাবে। প্রধানমন্ত্রী পাকিয়ং বিমানবন্দরে পৌঁছনোর পরে বিমানবন্দর ও টার্মিনাল বিল্ডিং-এর বিষয়ে তাঁকে জানানো হবে। তিনি পাকিয়ং বিমানবন্দরের উদ্বোধনী ফলক উন্মোচন করবেন। তারপর প্রধানমন্ত্রী উপস্থিত জনগণের উদ্দেশ্যে ভাষণ দেবেন।
CG/SC/DM/…
(Visitor Counter : 90
প্রধানমন্ত্রীরদপ্তর
অধ্যাপক সি এস শেষাদ্রির প্রয়াণে প্রধানমন্ত্রীর শোক জ্ঞাপন
নয়াদিল্লী, ১৯ জুলাই, ২০২০
প্রধানমন্ত্রী শ্রী নরেন্দ্র মোদী অধ্যাপক সি এস শেষাদ্রির প্রয়াণে শোক ব্যক্ত করেছেন।
এক ট্যুইট বার্তায় প্রধানমন্ত্রী বলেছেন, ‘অধ্যাপক সি এস শেষাদ্রির প্রয়াণে আমরা গণিতের একজন উজ্জ্বল ব্যক্তিত্বকে হারালাম। তাঁর বীজগাণিতিয় জ্যামিতি নিয়ে কাজ, বহু প্রজন্ম মনে রাখবে। তাঁর পরিবারের সদস্যদের এবং গুণমুগ্ধদের সমবেদনা জানাই। ওঁ শান্তি।’
(CG/CB/NS
প্রধানমন্ত্রীরদপ্তর
মহিলা সম্মান সেভিং সার্টিফিকেটে নাম নথিভুক্তির জন্য মহিলাদের কাছে আর্জি প্রধানমন্ত্রীর
নয়াদিল্লি, ২৯ এপ্রিল, ২০২৩
প্রধানমন্ত্রী শ্রী নরেন্দ্র মোদী মহিলা সম্মান সেভিং সার্টিফিকেট -এ নাম নথিভুক্তির জন্য মহিলাদের কাছে আর্জি জানিয়েছেন।
এমএসএসসি-এর মাধ্যমে মহিলাদের আরও আর্থিক সুবিধা সংক্রান্ত কেন্দ্রীয় নারী ও শিশু বিকাশ মন্ত্রী শ্রীমতী স্মৃতি ইরানীর এক ট্যুইটের প্রত্যুত্তরে প্রধানমন্ত্রী বলেছেন:
“আমি আরও বেশি সংখ্যক মহিলার কাছে নাম নথিভুক্তির জন্য আর্জি জানাচ্ছি। এতে আমাদের নারী শক্তির বহু সুবিধার ব্যবস্থা রয়েছে।”
PG/MP/NS
(